กลุ่มดาวเครื่องสูบลม

กลุ่มดาวเครื่องสูบลม (, ; จากภาษากรีกโบราณ ἀντλία) เป็นกลุ่มดาวในซีกท้องฟ้าใต้ ชื่อกลุ่มดาวหมายถึง "เครื่องสูบ" ในภาษาละตินและกรีก โดยหมายถึงเครื่องสูบลม เดิมมีชื่อว่า Antlia Pneumatica กลุ่มดาวนี้พบโดยโดยนีกอลา หลุยส์ เดอ ลากายในคริสต์ศตวรรษที่ 18 ในช่วงศตวรรษที่ 19 John Herschel นักดาราศาสตร์ชาวอังกฤษ นิยมใช้ชื่อที่ไม่เฉพาะเจาะจง (คำเดียว) ของกลุ่มดาวนี้ที่มีการใช้กันอย่างจำกัดอยู่แล้ว จนต่อมาชุมชนดาราศาสตร์ได้ยอมรับอย่างเป็นทางการ ด้านเหนือของดาวประกอบกันเป็นใบเรือของกลุ่มดาวเรืออาร์โก (กลุ่มดาวใบเรือ) กลุ่มดาวเครื่องสูบลมสามารถมองเห็นได้ทั้งหมดจากละติจูดตั้งแต่ทางใต้ของเส้นขนานที่ 49 องศาเหนือ

กลุ่มดาวเครื่องสูบลมเป็นกลุ่มดาวที่ไม่ค่อยสว่างมาก ดาวฤกษ์ที่สว่างที่สุดคือ Alpha Antliae ดาวฤกษ์ยักษ์สีส้ม ซึ่งคาดว่าเป็นดาวแปรแสง มีโชติมาตรปรากฏระหว่าง 4.22 ถึง 4.29

ประวัติ
นีกอลา หลุยส์ เดอ ลากาย นักดาราศาสตร์ชาวฝรั่งเศส ระบุกลุ่มดาวนี้ในภาษาฝรั่งเศสครั้งแรกเป็น la Machine Pneumatique (เครื่องสูบลม) เมื่อ ค.ศ. 1751–52 เพื่อเป็นเกียรติแด่เดนี ปาแป็ง นักฟิสิกส์ชาวฝรั่งเศสผู้คิดค้นปั๊มลม เดอ ลากายได้สังเกตและจัดทำรายชื่อดาวฤกษ์ทางใต้เกือบ 10,000 ดวงระหว่างการพำนักที่แหลมกูดโฮปสองปี โดยกำหนดกลุ่มดาวใหม่ 14 กลุ่มในภูมิภาคที่ไม่เคยมีการสำรวจมาก่อนของซีกท้องฟ้าใต้ซึ่งมองไม่เห็นจากยุโรป เขาตั้งชื่อกลุ่มดาวทั้งหมดเพื่อเป็นเกียรติแก่เครื่องมือที่เป็นสัญลักษณ์ของยุคเรืองปัญญา ยกเว้นเพียงกลุ่มดาวเดียว ลากายวาดภาพกลุ่มดาวเครื่องสูบลมเป็นเครื่องสูบสุญญากาศแบบกระบอกเดียวที่ใช้ในการทดลองต้น ๆ ของปาแป็ง ในขณะที่ Johann Bode  นักดาราศาสตร์ชาวเยอรมัน เลือกใช้รุ่นสองกระบอกที่ทันสมัยกว่า ลากายได้แปลงชื่อเป็นภาษาละตินในแผนภาพ ค.ศ. 1763 ของเขาว่า Antlia pneumatica John Herschel นักดาราศาสตร์ชาวอังกฤษ เสนอให้ย่อชื่อเหลือเพียงคำเดียวใน ค.ศ. 1844 โดยสังเกตว่าลากายเองก็เคยย่อชื่อกลุ่มดาวของเขาในลักษณะนี้ในบางโอกาส ชื่อเดียวนี้ได้รับการยอมรับอย่างแพร่หลาย สหพันธ์ดาราศาสตร์สากลได้กำหนดให้กลุ่มดาวเครื่องสูบลมเป็นหนึ่งใน 88 กลุ่มดาวสมัยใหม่ใน ค.ศ. 1922

แม้ว่าชาวกรีกโบราณมองเห็นกลุ่มดาวเครื่องสูบลมได้ แต่ดาวในกลุ่มดาวเครื่องสูบลมนั้นสว่างน้อยเกินไปจนไม่ได้การยอมรับอย่างทั่วไปว่าควรเป็นส่วนของรูปที่ใช้ทางจินตนาการซึ่งเป็นวิธีระบุกลุ่มดาวโบราณ ดาวที่ประกอบกันเป็นกลุ่มดาวเครื่องสูบลมในปัจจุบัน ตั้งอยู่ในบริเวณท้องฟ้าที่เกี่ยวข้องกับกลุ่มดาวเรืออาร์โก กลุ่มดาว/กลุ่มดาวโบราณ ซึ่งเป็นเรืออาร์โกของอาร์โกนอตในช่วงศตวรรษหลัง ๆ เนื่องจากขนาดที่ใหญ่โตมโหฬาร ลากายจึงแบ่งกลุ่มดาวนี้ออกเป็นตัวเรือ ดาดฟ้าท้ายเรือ และใบเรือใน ค.ศ. 1763 Ridpath รายงานว่าเนื่องจากมีความสว่างน้อย ดาวในกลุ่มดาวเครื่องสูบลมจึงไม่ได้เป็นส่วนหนึ่งในภาพวาดคลาสสิกของกลุ่มดาวเรืออาร์โก

ในดาราศาสตร์นอกตะวันตก
นักดาราศาสตร์จีนสามารถมองเห็นกลุ่มดาวเครื่องสูบลมสมัยใหม่จากละติจูดที่พวกเขาอาศัย และจัดดาวฤกษ์ออกเป็นสองกลุ่มดาว ดาวฤกษ์บางส่วนในกลุ่มดาวเครื่องสูบลมส่วนใต้จัดให้อยู่ในส่วน "Dong'ou" ซึ่งแทนพื้นที่จีนตอนใต้ นอกจากนี้ Epsilon, Eta และ Theta Antliae จัดให้รวมในวิหารสวรรค์ ซึ่งประกอบด้วยดวงดาวจากกลุ่มดาวเข็มทิศในยุคปัจจุบันด้วย

 รายชื่อดาวและความส่องสว่างปรากฏ 
 α Ant ความส่องสว่างปรากฏ 4.22-4.29
 δ Ant ความส่องสว่างปรากฏ 5.55
 ε Ant ความส่องสว่างปรากฏ 4.51
 η Ant ความส่องสว่างปรากฏ 5.24
 θ Ant ความส่องสว่างปรากฏ 4.79
 ι Ant ความส่องสว่างปรากฏ 4.60

 หมายเหตุ 

 อ้างอิง 

 ข้อมูล 






แหล่งข้อมูลอื่น
 The Deep Photographic Guide to the Constellations: Antlia
 The clickable Antlia


หมวดหมู่:กลุ่มดาว
หมวดหมู่:กลุ่มดาวเครื่องสูบลม